stanford-oval/wikipedia huggingface dataset:
ไอ้แมงมุมในรูปแบบอื่น
การ์ตูนไอ้แมงมุมในรูปแบบอื่น ๆ > สไปเดอร์แมน: แฟรีย์เทลส์

“สไปเดอร์แมน: แฟรีย์เทลส์” (Spider-Man: Fairy Tales) เป็นหนังสือการ์ตูนที่นำเอาการ์ตูนไอ้แมงมุมมาดัดแปลงให้คล้ายกับนิทาน โดยเนื้อเรื่องในฉบับแรก จะดำเนินไปตามเค้าโครงของนิทานเรื่องหนูน้อยหมวกแดง (Little Red Riding Hood) โดยมีแมรี เจน (Marry Jane) รับบทเป็นหนูน้อยหมวกแดง และปีเตอร์ ปาร์คเกอร์ รับบทเป็นหนึ่งในคนตัดไม้ (ซึ่งนอกจากปาร์คเกอร์แล้วยังมีนอร์แมน ออสบอร์น (Norman Osborn) และแฟลช ทอมพ์สัน (Flash Tompson) ที่เป็นคนตัดหมายเหมือนกัน) ซึ่งหัวหน้าของคนตัดไม้ก็คือ เจ. โจนาห์ เจมสัน (J. Jonah Jameson) และนอกจากนั้นยังมีป้าเมย์ (Aunt May) ที่รับบทเป็นคุณยายของหนูน้อยหมวกแดงด้วย ในเรื่องนี้ ปาร์คเกอร์จะเป็นตัวการ์ตูนที่ไม่ค่อยแข็งแรงนัก แต่มีความเร็ว ความว่องไว และ “สามารถปีนป่ายได้เก่งกว่าทุก ๆ คน” ในตอนท้ายของเรื่อง ทั้งปาร์คเกอร์กับเจนได้ช่วยกันฆ่าหมาป่าที่เข้ามาซ้อนตัวในบ้านของคุณยายลงได้ แต่ก่อนหน้านั้น หมาป่าก็ได้สังหารเกว็น สแตซีย์ (Gwen Stacy) ตัวละครอีกตัว ไปก่อนแล้ว ท้ายที่สุด หนังสือการ์ตูนเรื่องนี้ก็จบลงด้วยการหมั้นกันของปาร์คเกอร์และเจน
การ์ตูนไอ้แมงมุมในรูปแบบอื่น ๆ > เฮาส์ออฟเอ็ม

เฮาส์ออฟเอ็ม (House of M) คือ การ์ตูนอีกเรื่องหนึ่งของมาร์เวลคอมมิคส์ มีเนื้อเรื่องกล่าวถึงสคาร์เลต วิตช์ (Scarlet Witch) ที่ออกมาเปลี่ยนแปลงโลกแห่งความจริงเพื่อที่จะให้ความปรารถนาอันยิ่งใหญ่และสร้างสังคมที่สมบูรณ์แบบที่สุดแก่มนุษย์ทุกคนเท่าที่จะทำได้ โดยโลกที่สร้างขึ้นมาใหม่นี้ถูกปกครองโดยกลุ่มมนุษย์กลายพันธุ์ที่มีผู้นำเป็นแม็กเนโต (Magneto, ตัวละครการ์ตูนตัวร้ายในเรื่องเอกซ์-เมน (X-Men))
ใน “สไปเดอร์แมน: เฮาส์ออฟเอ็ม” (Spider-Man: House of M) หนึ่งในการ์ตูนชุดไอ้แมงมุมที่เป็นตอนย่อยของเฮาส์ออฟเอ็มนั้น คนในโลกที่ถูกสร้างขึ้นมาใหม่ต่างก็เชื่อว่าปีเตอร์ ปาร์คเกอร์ เป็นมนุษย์กลายพันธุ์เหมือนกันกับผู้ที่ปกครองโลกนี้อยู่ และอัตลักษณ์ของไอ้แมงมุมของเขาก็เป็นที่รู้จักกันอย่างกว้างขวาง ในภาคนี้ ปาร์คเกอร์เป็นคนที่มีฐานะร่ำรวย เขาได้แต่งงานกับเกว็น สแตชีย์ และมีบุตรชายด้วยกันหนึ่งคนชื่อว่าริตชี (Ritchie) ส่วนป้าเมย์และลุงเบน (Uncle Ben) ของเขานั้นก็ยังคงมีชีวิตอยู่พร้อมกับสุขภาพที่ดี ส่วนเจ. โจนาห์ เจมสัน ก็กลายเป็นนักประชาสัมพันธ์ที่ใช้ประโยชน์จากปาร์คเกอร์ในทางมิชอบอยู่ตลอดเวลา จนกระทั่งวันหนึ่ง ได้เกิดโชคร้ายกับปาร์คเกอร์ขึ้นเมื่อเจมสันได้ออกมาเปิดเผยต่อโลกว่า ไอ้แมงมุมไม่ใช่มนุษย์กลายพันธุ์โดยกำเนิด เป็นผลให้ชีวิตของปาร์คเกอร์ถูกลอยแพจากสังคมที่มีกลุ่มคนกลายพันธุ์เป็นใหญ่นี้ไปในที่สุด
หลังจากที่โลกดังกล่าวกลับมาสู่สภาวะปกติ ปาร์คเกอร์ก็ต้องทรมานกับความทรงจำอันน่ากลัวจากชีวิตในโลกที่เขาจากมา
การ์ตูนไอ้แมงมุมในรูปแบบอื่น ๆ > สไปเดอร์แมน 2099

สไปเดอร์แมน 2099 (Spider-Man 2099) หรือที่รู้จักกันในฉายามิเกล โอ’ฮารา แห่งมาร์เวล 2099 (Miquel O’Hara of Marvel 2099) เป็นเรื่องราวของไอ้แมงมุมอีกตัวที่ชื่อมิเกล โอ’ฮารา นักพันธุศาสตร์ ซึ่งได้รับพลังพิเศษจากการตัดต่อยีน
การ์ตูนไอ้แมงมุมในรูปแบบอื่น ๆ > สไปเดอร์แมน 2211

สไปเดอร์แมน 2211 (Spider-Man 2211) หรือดร.แม็กซ์ บอร์น (Dr. Max Borne) เป็นเรื่องราวของไอ้แมงมุมอีกตัวหนึ่งที่เกิดขึ้นในปี พ.ศ. 2754 (ตรงกับ ค.ศ. 2211) ซึ่งตัวการ์ตูนตัวนี้ที่จริงได้ปรากฏตัวครั้งแรกในการ์ตูนชุด “สไปเดอร์แมน/สไปเดอร์แมน 2099” ไปแล้ว ในเรื่องนี้ โรบิน (Robin) ลูกสาวของดร.บอร์นมีบทบาทเป็นฮ็อบกอบลิน (Hobgblin) ในตอนท้าย ดร.บอร์นก็ถูกยิงโดยเบน ปาร์คเกอร์ (Ben Parker, หรือลุงเบน) ในรูปแบบใหม่ที่ภายหลังได้เปิดเผยตัวว่าเป็นแคเมเลียน (Chameleon) ปลอมตัวมา
การ์ตูนไอ้แมงมุมในรูปแบบอื่น ๆ > 1602

มาร์เวล 1602 (Marvel 1602) คือ มินิซีรีส์ที่กล่าวถึงปีเตอร์ ปาร์ควอช (Peter Parquagh) ตัวการ์ตูนคัดลอกของปีเตอร์ ปาร์คเกอร์ โดยในตอนที่ชื่อว่า “1602: นิวเวิลด์” (1602: New World) นั้น ปาร์ควอชได้แสดงอัตลักษณ์ของแมงมุมออกมาด้วย
การ์ตูนไอ้แมงมุมในรูปแบบอื่น ๆ > เอ็กไซล์ส

เอ็กไซลส์ (Exiles) เป็นหนังสือการ์ตูนของสังกัดมาร์เวลคอมมิคส์อีกเรื่องหนึ่งที่กล่าวถึงเรื่องราวการเดินทางแบบข้ามมิติของตัวการ์ตูนต่าง ๆ ในสังกัด ซึ่งรวมไปถึงไอ้แมงมุมและตัวละครอื่น ๆ ที่อยู่ในการ์ตูนชุดไอ้แมงมุมด้วย ได้แก่
เดอะสไปเดอร์ (The Spider) หรือ ไอ้แมงมุมในรูปแบบใหม่ที่มีการรวมตัวกันกับคาร์เนจ จนกลายเป็นฆาตกรโรคจิตขวางโลกไปในที่สุด เขาถือกำเนิดมาจากเอิร์ธ-15 (Earth-15) และเป็นสมาชิกของกลุ่มวีพอนเอ็กซ์ (Weapon X) ด้วย
แมรี เจน วัตสัน ปรากฏตัวอยู่ในการ์ตูนชุดนี้ในฉบับที่ 20 ถึง 22 ด้วยบทบาทของสไปเดอร์วูแมน โดยเธอคือสมาชิกของกลุ่มผู้ต่อต้านไวรัสเทคโนชีวภาพ (techno-organic virus) และยอดมนุษย์คนอื่น ๆ ที่ติดไวรัสตัวนี้ ซึ่งก็รวมไปถึงตัวไอ้แมงมุมด้วย นอกจากนั้นในฉบับที่ 34 เจนยังมีบทบาทเป็นไอ้แมงมุมหญิงที่รักเพศเดียวกันด้วย
ไอ้แมงมุม ในการ์ตูนชุดนี้มีบทบาทเป็นหนึ่งในสมาชิกของกลุ่มแฟนแทสทิคไฟว์ (Fantastic Five) ซึ่งต้องเสียชีวิตไปจากการต่อสู้กับเดอะสไปเดอร์
สไปเดอร์แมน 2099 เข้าร่วมกับเอ็กไซล์สหลังจากที่อัตลักษณ์ของเขาถูกเปิดเผยต่อสาธารณชน
การ์ตูนไอ้แมงมุมในรูปแบบอื่น ๆ > เอิร์ธเอ็กซ์

ในหนังสือการ์ตูนชุดเอิร์ธเอ็กซ์ (Earth X) ปีเตอร์ ปาร์คเกอร์ ไม่ได้เป็นยอดมนุษย์เหมือนกับเรื่องอื่น ๆ โดยเรื่องนี้เขารับบทบาทเป็นเจ้าหน้าที่ตำรวจเท่านั้น โดยมีตัวละครจากไอ้แมงมุมอีก 3 ตัวมาร่วมด้วย ได้แก่
ไอ้แมงมุม  ในการ์ตูนชุดนี้เขาเป็นตัวละครลึกลับที่สามารถปล่อยใยแมงมุมออกจากแขนเสื้อของเขาได้ เขามีผิวหนังสีแดงขรุขระดูคล้ายกับชุดของไอ้แมงมุม และยังสวมผ้าคลุมผ้าขี้ริ้วด้วย
สไปเดอร์วูแมน ในการ์ตูนชุดนี้มี 2 รูปแบบด้วยกัน รูปแบบหนึ่งเรียกว่าเวนอม ส่วนอีกรูปแบบหนึ่ง ถูกยกระดับขึ้นมาโดยเบน เรลลีย์ ภายใต้ชื่อว่า พาราไดซ์เอกซ์: เฮรัลดส์ (Paradise X: Heralds)
การ์ตูนไอ้แมงมุมในรูปแบบอื่น ๆ > เอจออฟแอพ็อคแคลิพซ์

ในการ์ตูนชุด “เอจออฟแอพ็อคแคลิพซ์” (Age of Apocalypse) ปีเตอร์ ปาร์คเกอร์ ถูกประหารชีวิตโดยระบอบการปกครองของแอพ็อคแคลิพซ์ (Apocalypse) เนื่องจากว่าเขาคือพันธมิตรมือดีของฝ่ายกบฏที่นำโดยเกว็น สแตซีย์
การ์ตูนไอ้แมงมุมในรูปแบบอื่น ๆ > แอมัลแกมคอมมิคส์

สไปเดอร์บอย (Spider-Boy) ของแอมัลแกมคอมมิคส์ (Amalgam Comics) คือตัวละครที่นำเอาไอ้แมงมุมกับซูเปอร์บอยมารวมเข้าด้วยกัน ตัวละครตัวนี้ถือกำเนิดขึ้นหลังจากที่มีการสร้างการ์ตูนเรื่อง “มาร์เวล วีเอส ดีซี” (Marvel vs. DC) ซึ่งเป็นการ์ตูนที่นำเอาตัวละครทุกตัวของสังกัดมาร์เวลคอมมิคส์และดีซีคอมมิคส์ (DC Comics) มารวมเข้าไว้ด้วยกัน
การ์ตูนไอ้แมงมุมในรูปแบบอื่น ๆ > ว็อตอิฟ?

มีการ์ตูนเรื่องไอ้แมงมุมรูปแบบอื่น ๆ ถูกตีพิมพ์ลงในหนังสือการ์ตูนชุด “ว็อตอิฟ..?” (What if..?) บางฉบับ
ในฉบับ “ว็อตอิฟ?: ดิออเธอร์” (What if?: The Other) เป็นการ์ตูนในว็อตอิฟ? ที่ดำเนินเรื่องตามตอน “ดิออเธอร์” (The Other) ของไอ้แมงมุม โดยในภาคนี้ ตัวเอกคือปีเตอร์ ปาร์คเกอร์ ในรูปแบบใหม่ ที่ปฏิเสธพลังแมงมุม และหลังจากนั้นเขาถูกเชื้อเวนอมเข้ามาฝังตัว ทำให้กลายเป็นตัวละครที่ชื่อพอยซัน (Poison)
การ์ตูนไอ้แมงมุมในรูปแบบอื่น ๆ > สไปเดอร์แมน: เรจ์น

“สไปเดอร์แมน: เรจ์น” (Spider-Man: Reign) เป็นการ์ตูนไอ้แมงมุมอีกรูปแบบหนึ่ง ที่เล่าถึงไอ้แมงมุมในอนาคตซึ่งวางมือจากการปราบอาชญากรไปแล้ว แต่ต้องกลับมาทำหน้าที่อีกครั้งเนื่องจากศัตรูเก่า ๆ ของเขากลับมา
การ์ตูนไอ้แมงมุมในรูปแบบอื่น ๆ > มาร์เวลซอมบีส์

“มาร์เวลซอมบีส์” (Marvel Zombies) เป็นการ์ตูนชุดของมาร์เวลคอมมิคส์ที่มีตัวเอกเป็นไอ้แมงมุมและตัวละครยอดมนุษย์ทุกตัวในสังกัดซึ่งถูกเปลี่ยนให้กลายเป็นผีดิบกินคนทั้งหมด ถึงแม้ว่าไอ้แมงมุมในรูปแบบผีดิบจะดูน่าขยะแขยงเวลาที่เขาหิวหรือกิน (ในเรื่อง เขาได้กินแมรี เจน และป้าเมย์ไปด้วย) เขาก็ยังมีความรู้สึกผิดและทุกข์ทรมานที่ได้ทำสิ่งเหล่านี้ลงไป แต่เขาก็ไม่สามารถเปลี่ยนแปลงธรรมชาติแบบผีดิบของเขาได้
ในตอนท้ายเรื่องของการ์ตูนชุดนี้ ไอ้แมงมุมเป็นหนึ่งในยอดมุนษย์จำนวนหนึ่งที่ได้กลายเป็นพวก “เดอะแกแลคตัส” (The Galactus) ซึ่งสถานะนี้ เกิดขึ้นมาจากที่พวกเขาได้กินพวกแกแล็คตัสดั้งเดิมเข้าไปจนทำให้พวกเขาได้มีพลังจักรวาล
การ์ตูนไอ้แมงมุมในรูปแบบอื่น ๆ > บูลเล็ทพอยท์ส

ในเนื้อเรื่องของการ์ตูนชุด “บูลเล็ทพอยท์ส” (Bullet Points) ลุงเบนได้เสียชีวิตก่อนที่เขาจะได้เลี้ยงดูปีเตอร์ ปาร์คเกอร์ ส่งผลให้ปาร์คเกอร์ปราศจากตัวแทนของบิดาของเขา และทำให้เขาเติบโตขึ้นมาในฐานะวัยรุ่นหัวกบฏที่ชอบหนีโรงเรียน วันหนึ่ง ปาร์คเกอร์ได้หลงเข้าไปในพื้นที่ทดลองระเบิดแกมมา ทำให้ตัวเขาดูดซับรังสีแกมมาเข้าไปขนานใหญ่ จนกลายร่างเป็นฮัลค์ (Hulk) ในที่สุด ด้วยความพยายามที่จะรักษาปาร์คเกอร์ ดร.บลูซ แบนเนอร์ ได้นำเอาตัวอย่างจากพื้นที่ทดลองระเบิดมาวินิจฉัย แต่แล้วเขาก็ถูกแมงมุมอาบกัมมันตภาพรังสีกัด ทำให้แบนเนอร์กลายเป็นไอ้แมงมุมไป
ในตอนท้าย ปาร์คเกอร์ได้เสียชีวิตขณะที่ต่อสู้กับแกแล็คตัส ความตายของเขานั้น ส่งผลให้ซิลเวอร์เซิร์ฟเฟอร์ (Silver Surfer) หันไปเข้ากับฝ่ายของแกแล็คตัสในที่สุด
การ์ตูนไอ้แมงมุมในรูปแบบอื่น ๆ > สไปเดอร์เกิร์ล

หนังสือการ์ตูนชุด “สไปเดอร์เกิร์ล” (Spider-Girl) (ตีพิมพ์ภายใต้ตราเอ็มซี2 (MC2)) เป็นเรื่องราวของเมย์ “เมย์เดย์” ปาร์คเกอร์ (May “Mayday” Parker) บุตรสาวของปีเตอร์ ปาร์คเกอร์ ที่เกษียณตนเองจากการปราบอาชญากรรมหลังจากที่เขาได้ต่อสู้กับกรีนกอบลินเป็นครั้งสุดท้าย และเสียขาไปหนึ่งข้าง ปีเตอร์ได้หันมาทุ่มเทความสนใจกับชีวิตครอบครัวและชีวิตการทำงานในฐานะนักนิติวิทยาศาสตร์ของกรมตำรวจนครนิวยอร์ก เมย์ต้องการที่จะเป็นไอ้แมงมุมเช่นเดียวกับปีเตอร์ ซึ่งในช่วงแรก ปีเตอร์ก็ไม่เห็นด้วยกับความคิดดังกล่าว แต่ต่อมาเขาก็ยอมช่วยฝึกสอนให้เธอเป็นไอ้แมงมุมตามที่เธอร้องขอ
ในการ์ตูนชุดนี้ ปีเตอร์ได้ปรากฏตัวในเครื่องแบบของไอ้แมงมุมอยู่หลายครั้งเพื่อที่จะคอยควบคุม ปกป้อง และช่วยเหลือเมย์
การ์ตูนไอ้แมงมุมในรูปแบบอื่น ๆ > ไอ้แมงมุม (เจอร์รี ดริว)

ในเนื้อเรื่องเดียวกันกับสไปเดอร์เกิร์ล ของเอ็มซี2 เจรัลด์ “เกอร์รี” ดริว (Gerald “Gerry” Drew) บุตรชายของเจสสิกา ดริว (สไปเดอร์วูแมน) ได้รับสืบทอดพลังแมงมุมจากผู้เป็นมารดา และออกทำหน้าที่ในฐานะของไอ้แมงมุมอีกตัวหนึ่ง
การ์ตูนไอ้แมงมุมในรูปแบบอื่น ๆ > อื่น ๆ

ยู โคะโมะริ (小森ユウ) ไอ้แมงมุมในมังงะ (หนังสือการ์ตูนญี่ปุ่น) เรื่อง “สไปเดอร์แมน: เดอะ มังงะ” (Spider-Man: The Manga) ผลิตโดย เรียวอิจิ อิเกะงะมิ
ทาคุยะ ยามะชิโระ (山城拓也) ไอ้แมงมุมในรูปแบบละครโทรทัศน์แนวโทคุซัทสึของประเทศญี่ปุ่นเรื่อง “ซุไปดามัง” (スパイダーマン) ผลิตโดยบริษัทโทเอ
เดอะเว็บสลิงเกอร์ (The Webslinger) คู่เหมือนของไอ้แมงมุมในรูปแบบวีรบุรุษแฟนตาซีของแอวาตาร์ส: โคเวแนนท์ออฟเดอะชีลด์ (Avataars: Covenant of the Shield) หนังสือการ์ตูนจำกัดจำนวนของมาร์เวลยูนิเวอร์สที่ผลิตขึ้นในปี พ.ศ. 2543
ประวิตร ประภาการ (Pavitr Prabhakar) ไอ้แมงมุมชาวอินเดียในหนังสือการ์ตูน “สไปเดอร์แมน: อินเดีย” (Spider-Man: India) ตีพิมพ์โดยก็อตแทมเอ็นเตอร์เทนเมนท์กรุปส์ (Gotham Entertainment Group)
มาร์เวลแมงกาเวิร์สสไปเดอร์แมน (Marvel Mangaverse Spider-Man) คือ หนังสือการ์ตูนที่นำเอาตัวละครมาจินตนาการใหม่ให้กลายเป็นนินจา โดยในรูปแบบนี้ ปีเตอร์ ปาร์คเกอร์ เป็นสมาชิกของตระกูลแมงมุม (Spider Clan) ที่ต้องการแก้แค้นเวนอม โรนินผู้ชั่วร้ายที่มาสังหารลุงเบน เซ็นเซ (อาจารย์) ของเขา ภายหลังเขาได้ฝึกวิชาให้กับแมรี เจน วัตสัน จนกลายเป็นนินจาสไปเดอร์วูแมน
ภาพยนตร์ตุรกีเรื่อง 3 เดฟว์อดัม (3 Dev Adam, รู้จักกันในชื่อภาษาอังกฤษว่า “Three Mighty Men” หรือ “Turkish Spider-Man v. Captain America and Santo”) ออกฉายในปี พ.ศ. 2516 ไอ้แมงมุมรับบทเป็นวายร้ายของภาพยนตร์เรื่องนี้ โดยเขาต้องเผชิญหน้ากับกัปตันอเมริกา (Captain America) และซานโต (Santo) ตัวละครนักมวยปล้ำชาวเม็กซิโก ในภาพยนตร์เรื่องนี้ ไอ้แมงมุมกลับไม่มีพลังแมงมุม
หน้าปกหนังสือการ์ตูนมาร์เวล 1602
หน้าปกหนังสือการ์ตูนสไปเดอร์แมน: เรจ์น
กลุ่มตะวันตก

สถานการณ์ทางการเมืองของโลกตะวันตกในยุคสงครามเย็น. สีน้ำเงินคือฝ่ายตะวันตก
ค่ายตะวันตก (อังกฤษ: Western Bloc) เป็นชื่อเรียกที่หมายถึงประเทศรัฐซึ่งปกครองด้วยระบอบประชาธิปไตยซึ่งส่วนใหญ่อยู่ในยุโรปตะวันตก และอาจหมายรวมถึงประเทศที่เข้าร่วมสนธิสัญญาป้องกันแอตแลนติกเหนือหรือนาโต้ด้วยเช่นกัน คำว่า "ค่ายตะวันตก" เป็นชื่อที่ใช้เรียกในยุคสงครามเย็น (ค.ศ. 1946 - ค.ศ. 1989) ประเทศรัฐต่างๆ ที่อยู่ในโลกตะวันตกส่วนใหญ่เป็นรัฐที่ถูกสหรัฐอเมริกาและสัมพันธมิตรทำการช่วยเหลือปลดปล่อยให้พ้นจากการปกครองของนาซีเยอรมันในช่วงสงครามโลกครั้งที่สอง
กิตติฑัตย์ โควหกุล

| กิตติฑัตย์ โควหกุล |
| --- | --- |
เกิด: 26 ตุลาคม พ.ศ. 2533 (33 ปี)[ต้องการอ้างอิง] ประเทศไทย
อาชีพ: นักเต้นบี-บอย, นักแสดง
กิตติฑัตย์ โควหกุล (ชื่อเล่น: ท็อป; 26 ตุลาคม พ.ศ. 2533[ต้องการอ้างอิง] – ) เป็นทั้งนักเต้นบี-บอย และนักแสดงชาวไทย รวมถึงเคยรับบทเป็นชักกระตุก ในภาพยนตร์ ช็อคโกแลต เมื่อครั้งที่เขาเรียนอยู่ที่มหาวิทยาลัยธรรมศาสตร์ สาขานิเทศศาสตร์มัลติมีเดีย เขาเป็นตัวแทนทีม ​โรมิ​โอซี​เรียส (ROMEO ZERIOUS) โดยเป็นผู้ชนะเลิศรายการ แบทเทิลออฟเดอะเยียร์ไทยแลนด์ 2008 (Battle of the Year Thailand 2008) ซึ่งจัดเป็นรายการที่ใหญ่ที่สุดของประเทศ
ประวัติ

กิตติฑัตย์ โควหกุล เป็นนักเต้นบี-บอย ในสังกัดทีม ​โรมิ​โอซี​เรียส เมื่อครั้งที่เขามีอายุเพียง 18 ปี ก็ได้อันดับ 2 จากการแข่งขันรายการ แบทเทิลออฟเดอะเยียร์ไทยแลนด์ 2006 รวมถึงชนะการประกวดสยามฮิปฮอปอันเดอร์กราวด์ ในภายหลัง เขามีผลงานการแสดงใน ละครเวทีเรื่อง ชายกลาง จากผลงานที่ผ่านมา ทำให้เขาได้รับการทาบทามจาก ปรัชญา ปิ่นแก้ว ที่ซึ่งเขาได้ร่วมแสดงในภาพยนตร์ช็อคโกแลต ในบทของผู้ใช้รูปแบบการต่อสู้ของผู้มีอาการชักกระตุก (Tourettes) ที่ต่อสู้กับอัจฉริยะออทิสติก (Autism) ซึ่งเป็นหนึ่งในฉากต่อสู้สำคัญของเรื่อง และใน พ.ศ. 2551 เขาก็เป็นผู้ชนะการแข่งขัน แบทเทิลออฟเดอะเยียร์ไทยแลนด์ 2008 ก่อนที่จะสร้างผลงานระดับโลกในเวลาต่อมา
แหล่งข้อมูลอื่น

ชายกลาง โศกนาฏกรรมในจังหวะแทงโก้ เก็บถาวร 2013-03-26 ที่ เวย์แบ็กแมชชีน
Kittitat Kowahagul ที่ IMDb
กิตติคุณ แจ่มสุวรรณ

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  กิตติคุณ แจ่มสุวรรณ
วันเกิด:   (1984-06-09) 9 มิถุนายน ค.ศ. 1984 (40 ปี)
สถานที่เกิด:  จังหวัดกาฬสินธุ์ ประเทศไทย
ส่วนสูง:  1.80 m (5 ft 11 in)
ตำแหน่ง:  ผู้รักษาประตู
ข้อมูลสโมสร
สโมสรปัจจุบัน:  หนองบัว พิชญ
หมายเลข:  15
สโมสรอาชีพ*
| ปี |  ทีม |  ลงเล่น |  (ประตู) |
| 2550–2552 |  ทีโอที |  42 |  (0) |
| 2553–2555 |  บุรีรัมย์ ยูไนเต็ด |  4 |  (0) |
| 2556–2558 |  บีบีซียู |  74 |  (0) |
| 2559 |  ราชนาวี |  0 |  (0) |
| 2560 |  ลำปาง |  24 |  (0) |
| 2560–2562 |  สุโขทัย |  18 |  (0) |
| 2563– |  หนองบัว พิชญ |  88 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 10 พฤศจิกายน 2566
กิตติคุณ แจ่มสุวรรณ เกิดเมื่อวันที่ 9 มิถุนายน พ.ศ. 2527 เป็นนักฟุตบอลไทย เกิดที่ จังหวัดกาฬสินธุ์ ปัจจุบันเล่นให้กับหนองบัว พิชญ ในไทยลีก ตำแหน่งผู้รักษาประตู
เกียรติประวัติ

ไทยลีก (1): 2554
ไทยเอฟเอคัพ (1): 2554
แหล่งข้อมูลอื่น

Profile at Thaipremierleague.co.th เก็บถาวร 2011-07-27 ที่ เวย์แบ็กแมชชีน
| ด ค กผู้เล่นชุดปัจจุบันของสโมสรฟุตบอลหนองบัว พิชญ  |
| --- | --- |
 3 ธีรพงษ์  6 วสันต์  7 นรเสฏฐ์  8 พัค จอง-วู  9 อิซา  10 ชาวิน  11 คอนราโด้  14 ธนาวุฒิ  15 กิตติคุณ  16 จักราวุธ  17 จักรกฤษ  18 อนาวิน  20 วิชิต  22 ภัทรธร  23 ฮาเบอร์  25 อดิศักดิ์  27 วุฒิชัย  30 วีระยุทธ  35 ธนาธิป  49 ธนาวุฒิ  54 ภัทรบุรินทร์  อภิสิทธิ์  59 ชาตรี  88 อดิศักดิ์  93 บาทิสตา  99 พีรนันท์  หัวหน้าผู้ฝึกสอน: สุกฤษฎิ์
กิตติคุณ สัมฤทธิ์พันธ์สุข

| กิตติคุณ สัมฤทธิ์พันธ์สุข |
| --- | --- |
เกิด: 4 ตุลาคม พ.ศ. 2528 (38 ปี) กรุงเทพมหานคร ประเทศไทย
อาชีพ: นักแสดง นักธุรกิจ
ปีที่แสดง: พ.ศ. 2547–2552
สังกัด: สถานีวิทยุโทรทัศน์ไทยทีวีสีช่อง 3 (2549–2552)
กิตติคุณ สัมฤทธิ์พันธ์สุข (เกิด 4 ตุลาคม พ.ศ. 2528) ชื่อเล่น จุ๊น เป็นนักแสดงชายชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 มีผลงานการแสดงในมิวสิควีดีโอ, ละครโทรทัศน์และภาพยนตร์
ประวัติ

กิตติคุณ เกิดเมื่อวันที่ 4 ตุลาคม พ.ศ. 2528 ณ โรงพยาบาลบำรุงราษฎร์ กรุงเทพมหานคร เขาเป็นบุตรคนที่สองจากพี่น้องทั้งหมดสี่คน มีพี่ชาย และน้องสาวฝาแฝดสองคน ส่วนตัวเขามีความชอบในการขับและแต่งรถยนต์
กิตติคุณสำเร็จการศึกษาระดับประถมศึกษาและมัธยมศึกษาจากโรงเรียนสาธิตมหาวิทยาลัยศรีนครินทรวิโรฒ ประสานมิตร ก่อนเข้าศึกษาคณะรัฐศาสตร์ ภาคพิเศษ มหาวิทยาลัยรามคำแหง
กิตติคุณเข้าสู่วงการบันเทิงตั้งแต่ศึกษาอยู่ระดับชั้นมัธยมศึกษาปีที่ 5 ผ่านทางโมเดลลิ่ง ผลงานชิ้นแรกของเขาคือโฆษณานมเปรี้ยวบีทาเก้น หลังจากนั้นจึงมีผลงานโฆษณา มิวสิกวีดิโอ ละคร และภาพยนตร์ตามลำดับ โดยมีศุภชัย ศรีวิจิตรเป็นผู้จัดการ และเคยเซ็นสัญญาเป็นนักแสดงของค่ายชลลัมพี
กรณีแอนนี่ บรู๊ค

ในปี พ.ศ. 2553 กิตติคุณ เป็นนักแสดงคนหนึ่งที่ถูกกล่าวถึงในเรื่องความสัมพันธ์กับแอนนี่ บรู๊ค นักแสดงหญิงคนหนึ่ง จนคลอดบุตรชาย และมีการเรียกร้องให้รัฐภูมิ โตคงทรัพย์ ซึ่งเป็นนักร้องและนักแสดง รับผิดชอบเป็นพ่อเด็ก ซึ่งต่อมาสุรชัย เชษฐ์โชติศักดิ์ ได้เปิดเผยว่า กิตติคุณ ก็เป็นคนหนึ่งที่มีความสัมพันธ์กับแอนนี่ บรู๊คเช่นเดียวกัน จนท้ายที่สุดกิตติคุณจึงลาออกจากการเป็นนักแสดงในช่องสาม เนื่องจากข่าวดังกล่าวสร้างความเสื่อมเสียแก่ครอบครัวและไม่อยากตกเป็นเครื่องมือใคร และเขามีแผนที่จะศึกษาต่อในต่างประเทศ
แต่ในปี พ.ศ. 2555 กิตติคุณ ได้ออกมาปฏิเสธว่าเขาลาออกจากวงการบันเทิง ทั้งยังปฏิเสธที่จะให้สัมภาษณ์เรื่องความสัมพันธ์กับแอนนี่ บรู๊ค
ในช่วงที่เขาไม่มีงานแสดงนั้น เขาทำธุรกิจส่วนตัวโดยร่วมกับพี่ชายเปิดเต็นท์รถ
กิตตินุพงษ์ เกตุเรน

กิตตินุพงษ์ เกตุเรน (เกิด 19 กรกฎาคม พ.ศ. 2539) เป็นนักแบดมินตันชาวไทย เคยได้รับรางวัลเหรียญทองในงานบีดับเบิลยูเอฟ เวิลด์ จูเนียร์ แชมเปียนชิพส์ ค.ศ. 2014
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 5 เบญจมดิเรกคุณาภรณ์ (บ.ภ.)
แหล่งข้อมูลอื่น

กิตตินุพงษ์ เกตุเรน ที่ BWF.tournamentsoftware.com (ในภาษาอังกฤษ)
การทดสอบเรือ

เรืออาร์เอ็มเอส ไททานิก (RMS Titanic) ขณะกำลังออกจากเบลฟาสต์ ระหว่างการทดสอบเรือ
การทดสอบเรือ หรือ การทดสอบทางทะเล (อังกฤษ: Sea trial) คือขั้นตอนการทดสอบพาหนะทางน้ำ (เช่น เรือ เรือกำปั่น และเรือดำน้ำ) บุคลากรทางเรือหลายคนมักจะเรียกว่า "การทดลองแล่นเรือ" โดยปกติแล้วจะเป็นขั้นตอนสุดท้ายของการก่อสร้างเรือและจะดำเนินการในแหล่งน้ำเปิด ซึ่งใช้เวลาไม่กี่ชั่วโมงหรืออาจใช้เวลาหลายวัน
การทดสอบเรือเป็นการดำเนินการเพื่อวัดประสิทธิภาพของเรือและความทนทะเลโดยทั่วไป โดยปกติแล้วจะทำการทดสอบความเร็ว ความคล่องแคล่ว อุปกรณ์ และอุปกรณ์ด้านความปลอดภัยของเรือ ผู้เข้าร่วมการทดสอบเรือจะประกอบด้วยตัวแทนด้านเทคนิคจากบริษัทผู้สร้างเรือ เจ้าหน้าที่ควบคุมและรับรอง และเจ้าของเรือ หากเรือผ่านการทดลอบ จะได้รับใบรับรองสำหรับการเข้าประจำการ
การทดสอบเรือไม่ได้เพียงดำเนินการกับเรือที่สร้างขึ้นใหม่เท่านั้น แต่ยังมีการดำเนินการเป็นประจำบนเรือที่ประจำการอยู่แล้วอีกด้วย
การทดสอบรินเน

| การทดสอบรินเน (Rinne test) |
| --- | --- |
การวินิจฉัยทางการแพทย์
ICD-9-CM: 95.42
การทดสอบรินเนเป็นการตรวจการได้ยินอย่างง่ายวิธีหนึ่ง เพื่อเปรียบเทียบความสามารถในการได้ยินเสียงผ่านการอากาศเทียบกับการได้ยินเสียงผ่านกระดูกกกหู จึงสามารถคัดกรองผู้ที่มีภาวะสูญเสียการได้ยินจากการนำเสียงได้อย่างง่ายและรวดเร็ว
การทดสอบรินเนควรตรวจควบคู่กับการทดสอบเวเบอร์ด้วยเสมอ ซึ่งจะตรวจหาภาวะสูญเสียการได้ยินจากระบบประสาทได้
การทดสอบรินเนได้ชื่อตามแพทย์โรคหูชาวเยอรมัน Heinrich Adolf Rinne (1819-1868)
กีฬาวอลเลย์บอลหญิงในโอลิมปิกฤดูร้อน 2012 – รอบคัดเลือก

แม่แบบ:วอลเลย์บอลโอลิมปิกฤดูร้อน2012
การแข่งขันกีฬาวอลเลย์บอลหญิงในโอลิมปิกฤดูร้อน 2012 รอบคัดเลือก เป็นการแข่งขันวอลเลย์บอลเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 136 คน แต่ละประเทศสามารถส่งนักกีฬาเข้าแข่งขันได้สูงสุด 14 คน (1 คนต่อรายการ) การคัดเลือกสิ้นสุดเมื่อวันที่
การคัดเลือก

ทีมที่ผ่านการคัดเลือกทีมหญิงมีรายละเอียดดังนี้
| การคัดเลือก | วันที่ | เจ้าภาพ | จำนวน | ทีมที่ได้รับเลือก |
| --- | --- | --- | --- | --- |
| เจ้าภาพ | เจ้าภาพ |  สิงคโปร์ | 1 |  บริเตนใหญ่ |
| เวิลด์คัพ 2011 | 4–18 พฤศจิกายน 2011 |  ญี่ปุ่น | 3 |  อิตาลี |
| เวิลด์คัพ 2011 | 4–18 พฤศจิกายน 2011 |  ญี่ปุ่น | 3 |  สหรัฐ |
| เวิลด์คัพ 2011 | 4–18 พฤศจิกายน 2011 |  ญี่ปุ่น | 3 |  จีน |
| รอบคัดเลือกโซนแอฟริกา | 2–4 กุมภาพันธ์ 2012 |  บลีดา | 1 |  แอลจีเรีย |
| รอบคัดเลือกโซนอเมริกาเหนือ | 29 เม.ย. – 5 พ.ค. 2012 |  ตีฮัวนา | 1 |  สาธารณรัฐโดมินิกัน |
| รอบคัดเลือกโซนยุโรป | 1–6 พฤษภาคม 2012 |  อังการา | 1 |  ตุรกี |
| รอบคัดเลือกโซนอเมริกาใต้ | 9–13 พฤษภาคม 2012 |  เซาคาร์ลอส | 1 |  บราซิล |
| รอบคัดเลือกโซนเอเชีย | 19–27 พฤษภาคม 2012 |  โตเกียว | 1 |  ญี่ปุ่น |
| รอบคัดเลือกระดับโลก | 19–27 พฤษภาคม 2012 |  โตเกียว | 3 |  รัสเซีย |
| รอบคัดเลือกระดับโลก | 19–27 พฤษภาคม 2012 |  โตเกียว | 3 |  เกาหลีใต้ |
| รอบคัดเลือกระดับโลก | 19–27 พฤษภาคม 2012 |  โตเกียว | 3 |  เซอร์เบีย |
| รวม | รวม | รวม | 12 |  |
* ทีมที่ได้รับเลือกจากทวีปเอเชียจะเป็นทีมมาจากการแข่งขันวอลเลย์บอลในโอลิมปิกรอบคัดเลือกระดับโลก โดยจะต้องเป็นทีมจากเอเชียที่อันดับดีที่สุดนับตั้งแต่ลำดับที่ 2 ลงมา
เวิลด์คัพ

บทความหลัก: วอลเลย์บอลหญิงเวิลด์คัพ 2011
| อันดับ | ทีม |
| --- | --- |
1 !:  อิตาลี
2 !:  สหรัฐ
3 !:  จีน
4:  ญี่ปุ่น
5:  บราซิล
6:  เยอรมนี
7:  เซอร์เบีย
8:  สาธารณรัฐโดมินิกัน
9:  เกาหลีใต้
10:  อาร์เจนตินา
11:  แอลจีเรีย
12:  เคนยา
กรมการเร่งรัดพัฒนาชนบท

| --- | --- |
Department of Rural Development
ตราสัญลักษณ์ของกรมการเร่งรัดพัฒนาชนบท
ภาพรวมหน่วยงาน
ก่อตั้ง: 5 เมษายน พ.ศ. 2509
หน่วยงานก่อนหน้า: สำนักงานเร่งรัดพัฒนาชนบท (พ.ศ. 2509-2545)
ยุบเลิก: 3 ตุลาคม พ.ศ. 2545
หน่วยงานสืบทอด: กรมทางหลวงชนบท, กรมทรัพยากรน้ำ, กรมป้องกันและบรรเทาสาธารณภัย
เขตอำนาจ: ทั่วราชอาณาจักร
กรมการเร่งรัดพัฒนาชนบท เป็นหน่วยงานระดับกรม ในสังกัดกระทรวงมหาดไทย ก่อตั้งขึ้นในวันที่ 5 เมษายน พ.ศ. 2509 มีหน้าที่รับผิดชอบงานเร่งรัดพัฒนาชนบท ทั้งด้านการพัฒนาเศรษฐกิจและสังคม ด้านการพัฒนาโครงสร้างพื้นฐานทางเศรษฐกิจ (ถนน โครงสร้าง แหล่งน้ำ) ตามแผนงานพัฒนาชนบท
ต่อมาในปี พ.ศ. 2543 ได้มีพระราชกฤษฎีกาเปลี่ยนชื่อสำนักงานเร่งรัดพัฒนาชนบทเป็นกรมการเร่งรัดพัฒนาชนบท พ.ศ. 2543 และในปี พ.ศ. 2545 ได้มีพระราชบัญญัติปรับปรุงโครงสร้าง กระทรวง ทบวง กรม พ.ศ. 2545 ยุบรวมกิจการของกรมโยธาธิการบางส่วน และกรมเร่งรัดพัฒนาชนบท เป็น "กรมทางหลวงชนบท" สังกัดกระทรวงคมนาคม
ป้ายชื่อโครงการก่อสร้างทาง สะพาน ถนนในหมู่บ้าน ระหว่างบ้านหัวดง - บ้านเขารูปช้าง จังหวัดพิจิตร และมีตราสัญลักษณ์ รพช. อยู่มุมซ้ายของป้าย
หลักกิโลเมตรของทางหลวงชนบทในความดูแลของกรมการเร่งรัดพัฒนาชนบท มีอักษรย่อ รพช.
ทำเนียบเลขาธิการคณะกรรมการเร่งรัดพัฒนาชนบท

ประสงค์ สุขุม (2509-2511)
พระวรวงศ์เธอ พระองค์เจ้าสุขุมาภินันท์ (2511–2514)
วิฑุร จักกะพาก (2514–2515)
ชูสง่า ฤทธิประศาสน์ (2515–2518)
ชลอ วนะภูติ (2518–2520)
เอนก สิทธิประศาสน์ (2520–2526)
อนันต์ อนันตกูล (2526–2529)
เจริญจิตต์ ณ สงขลา (2529–2530)
สนั่น วงศ์พัวพันธุ์ (2530-2531)
โชดก วีระธรรม พูลสวัสดิ์ (2531–2534)
เชาวน์วัศ สุดลาภา (2534–2536)
เฉลิม พรหมเลิศ (2536–2539)
ประมวล รุจนเสรี (2539–2540)
ศักดิ์ เตชาชาญ (2540-2542)
ยงยุทธ วิชัยดิษฐ์ (2542–2543)
ทำเนียบอธิบดีกรมการเร่งรัดพัฒนาชนบท

สุดจิต นิมิตกุล (2544–2545)
หน่วยงาน

ส่วนกลาง
สำนักงานเลขานุการกรม
กองการเงินและบัญชี
กองการเจ้าหน้าที่
กองก่อสร้างทางและโครงสร้าง
กองพัฒนาแหล่งน้ำ
กองควบคุมเครื่องจักรกล
กองโรงงานเครื่องจักรกล
กองบูรณะและซ่อมบำรุง
กองเยาวชนชนบท
กองส่งเสริมอาชีพและรายได้
กองการพัสดุและจัดซื้อ
กองแผนงานและโครงการ
กองเผยแพร่และประชาสัมพันธ์
กองฝึกอบรม
กองวิจัยและประเมินผล
กองสำรวจและออกแบบ
ศูนย์ปฏิบัติการเร่งรัดพัฒนาชนบท (10 ศูนย์)
ส่วนภูมิภาค
สำนักงานเร่งรัดพัฒนาชนบทจังหวัด (75 จังหวัด)
ดูเพิ่ม

กรมทางหลวงชนบท
กรมทรัพยากรน้ำ
กรมป้องกันและบรรเทาสาธารณภัย
กรมโยธาธิการ
| ด ค กหน่วยงานในกระทรวงมหาดไทยของไทย |
| --- | --- |
กรม:  สำนักงานรัฐมนตรี  สำนักงานปลัดกระทรวง  กรมการปกครอง  กรมส่งเสริมการปกครองท้องถิ่น  กรมที่ดิน  กรมการพัฒนาชุมชน  กรมโยธาธิการและผังเมือง  กรมป้องกันและบรรเทาสาธารณภัย 
รัฐวิสาหกิจ:  การไฟฟ้านครหลวง  การไฟฟ้าส่วนภูมิภาค  การประปานครหลวง  การประปาส่วนภูมิภาค  องค์การตลาด  องค์การจัดการน้ำเสีย 
ในอดีต:  กรมราชทัณฑ์  กรมตำรวจ  กรมการเร่งรัดพัฒนาชนบท 
อื่น ๆ:  วิทยาลัยมหาดไทย  วิทยาลัยการปกครอง  กองอาสารักษาดินแดน  ศูนย์ดำรงธรรม  สถาบันพัฒนาบุคลากรท้องถิ่น  สถานีโทรทัศน์ผ่านดาวเทียมมหาดไทย 
หมวดหมู่
กีฬายิมนาสติกในโอลิมปิกฤดูร้อน 2020 – ยิมนาสติกสากล ชาย รอบคัดเลือก

| กีฬายิมนาสติก ใน โอลิมปิกฤดูร้อน 2020 |
| --- | --- | --- |
นักกีฬายิมนาสติก รอบคัดเลือก
ยิมนาสติกสากล 
| รอบคัดเลือก | ชาย | หญิง |
| ทีมรวมอุปกรณ์ | ชาย | หญิง |
| บุคคลรวมอุปกรณ์ | ชาย | หญิง |
| ม้ากระโดด | ชาย | หญิง |
| ฟลอร์เอ็กเซอร์ไซส์ | ชาย | หญิง |
| ม้าหู | ชาย |  |
| ห่วง | ชาย |  |
| บาร์คู่ | ชาย |  |
| บาร์เดี่ยว | ชาย |  |
| บาร์ต่างระดับ |  | หญิง |
| คานทรงตัว |  | หญิง |
ยิมนาสติกลีลา 
| ทีมรวมอุปกรณ์ |  | หญิง |
| บุคคลรวมอุปกรณ์ |  | หญิง |
แทรมโพลีน 
| เดี่ยว | ชาย | หญิง |
ด ค ก
การแข่งขันกีฬายิมนาสติกสากลชาย รอบคัดเลือก เป็นการแข่งขันเพื่อคัดเลือกนักกีฬาเข้าแข่งขันในโอลิมปิกฤดูร้อน 2020 ที่จัดขึ้นที่ศูนย์ยิมนาสติกอาริอาเกะ วันที่ 24 กรกฎาคม - 8 สิงหาคม พ.ศ. 2564 ผลการคัดเลือกจะกำหนดผู้ผ่านคัดเลือกรอบชิงชนะเลิศ ได้แก่ รายการทีมรวมอุปกรณ์ 8 ทีมในรอบชิงชนะเลิศ, นักยิมนาสติกรายการบุคคลรวมอุปกรณ์ 24 คนในรอบชิงชนะเลิศ และนักยิมนาสติก 8 คนในแต่ละรายการอุปกรณ์รอบชิงชนะเลิศรวมทั้งหมด 6 อุปกรณ์
นักยิมนาสติกจากประเทศต่าง ๆ ที่เข้าร่วมการแข่งขันประเภททีมรวมอุปกรณ์จะถูกจัดกลุ่มไว้ด้วยกัน ในขณะที่นักยิมนาสติกคนอื่น ๆ จะถูกจัดกลุ่มเป็นหนึ่งในแปดกลุ่มผสม กลุ่มต่าง ๆ ถูกแบ่งออกเป็น 5 ส่วนย่อยหลังจากการจับฉลากโดยสหพันธ์ยิมนาสติกนานาชาติ แต่ละกลุ่มหมุนเวียนแข่งผ่านอุปกรณ์ทีละชนิดด้วยกันทั้งหมด 6 อุปกรณ์